CELEX: 62019TN0275
Language: mt
Date: 2019-04-24 00:00:00
Title: Kawża T-275/19: Rikors ippreżentat fl-24 ta’ April 2019 — PNB Banka et vs BĊE

24.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 213/69
               
            
         Rikors ippreżentat fl-24 ta’ April 2019 — PNB Banka et vs BĊE
         (Kawża T-275/19)
         (2019/C 213/67)
         Lingwa tal-kawża: l-Ingliż
         
            Partijiet
         
         
            Rikorrenti: PNB Banka AS (Riga, il-Latvja),  CR (*1),  CT (*1) (rappreżentanti: O. Behrends u M. Kirchner, avukati)
         
            Konvenut: Il-Bank Ċentrali Ewropew (BĊE)
         
            Talbiet
         
         Ir-rikorrenti jitolbu li l-Qorti Ġenerali jogħġobha:
         
                     —
                  
                  
                     tannulla d-deċiżjoni tal-BĊE tal-14 ta’ Frar 2019 sabiex jitwettaq kontroll fuq il-post fil-bini ta’ PNB Banka AS u l-kumpanniji tal-grupp tagħha;
                  
               
                     —
                  
                  
                     tikkundanna lill-konvenut għall-ispejjeż.
                  
               
            Motivi u argumenti prinċipali
         
         Insostenn tar-rikors tagħhom, ir-rikorrenti jinvokaw għaxar motivi.
         
                     1.
                  
                  
                     L-ewwel motiv, ibbażat fuq l-argument li l-BĊE ma kienx l-awtorità ta’ superviżjoni kompetenti fir-rigward ta’ PNB Banka AS meta ttieħdet id-deċiżjoni sabiex jitwettaq kontroll fuq il-post.
                  
               
                     2.
                  
                  
                     It-tieni motiv, ibbażat fuq l-argument li d-deċiżjoni kkontestata ma kinitx “neċessarj[a]” skont l-Artikolu 12 tar-Regolament dwar il-MSU (1).
                  
               
                     3.
                  
                  
                     It-tielet motiv, ibbażat fuq l-argument li l-BĊE naqas milli jeżerċita d-diskrezzjoni tiegħu b’mod debitu skont l-Artikolu 12(1) tar-Regolament dwar il-MSU.
                  
               
                     4.
                  
                  
                     Ir-raba’ motiv, ibbażat fuq l-argument li l-BĊE kiser il-prinċipju ta’ proporzjonalità.
                  
               
                     5.
                  
                  
                     Il-ħames motiv, ibbażat fuq l-argument li l-BĊE kiser id-drittijiet tar-rikorrenti għal smigħ.
                  
               
                     6.
                  
                  
                     Is-sitt motiv, ibbażat fuq l-argument li l-BĊE kiser l-obbligu tiegħu li jeżamina u jevalwa b’reqqa u b’imparzjalità l-aspetti rilevanti kollha tal-każ partikolari.
                  
               
                     7.
                  
                  
                     Is-seba’ motiv, ibbażat fuq l-argument li l-BĊE kiser l-obbligu li jipprovdi raġunament xieraq għad-deċiżjoni tiegħu.
                  
               
                     8.
                  
                  
                     It-tmien motiv, ibbażat fuq l-argument li l-BĊE kiser il-prinċipji ta’ aspettattivi leġittimi u ta’ ċertezza legali.
                  
               
                     9.
                  
                  
                     Id-disa’ motiv, ibbażat fuq l-argument li l-BĊE kiser il-prinċipju ta’ ugwaljanza fit-trattament u aġixxa b’mod diskriminatorju fir-rigward tar-rikorrenti.
                  
               
                     10.
                  
                  
                     L-għaxar motiv, ibbażat fuq l-argument li l-BĊE kiser l-Artikolu 19 u l-premessa (75) tar-Regolament dwar il-MSU u għamel użu ħażin tal-poter.
                  
               
            (*1)  Informazzjoni mħassra jew mibdula fil-qafas ta’ protezzjoni ta’ data personali u/jew kunfidenzjalità.
         
            (1)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 287, p. 63).